laion/Wikipedia-Exotic huggingface dataset:
Rıza Kayaalp

Rıza Kayaalp (sündinud 10. oktoobril 1989) on Türgi maadleja. Eesti maadlejatest on temaga maadelnud Heiki Nabi. 2011. aastal Bakuus kaotas Nabi punktidega 0–2. Kayaalp on võitnud kaks korda juunioride maailmameistrivõistlused ja kolm korda Euroopa juunioride meistrivõistlused Kreeka-Rooma maadluses. 2008. aasta olümpiamängudel jäi ta viimasele ehk 20. kohale. 2012. aasta olümpiamängudel võitis ta pronksmedali. Rıza Kayaalp veebisaidil Olympedia (inglise)
Düüker

Düüker ehk altjuhe (saksa sõnast Düker) on tõkke (nt jõe, tee) alt läbiminev torustiku- või kanalilõik, milles vesi voolab surve all. Düükreid kasutatakse muu hulgas veevarustus- ja kanalisatsioonisüsteemides ning hüdroenergeetikas. Truup EE 2. köide, 1987.
Vana-Vändra mõisa kalmistu

Vana-Vändra mõisa kalmistu on kalmistu Vändra kihelkonnas Pärnumaal, praeguse haldusjaotuse järgi Vändra alevis Pärnu maakonnas. Kalmistu rajasid Vändra mõisa tollased omanikud Ditmarid millalgi 1830. aastatel. Kui Vändra mõis jagati aastatel 1844–1854 Uue- ja Vana-Vändra mõisaks, säilis see edaspidi Vana-Vändra mõisa kalmistuna. Esimene matus kalmistul toimus 1837. aastal. Hiljem on kalmistule maetud lahkunuid ka Kruedeneride ja Tiesenhausenite suguvõsast. Viimane teadaolev matus toimus 1934. aastal. Kalmistule on kokku maetud 32 lahkunut. Kohaliku Nõukogude võimu algatusel püüti 1960. aastatel kalmistut hävitada. Osa hauatähiseid hävitati, kalmistule tehti kõlakoda, tantsuplats ja istepingid. Kohanimena püüti juurutada Noorteparki või Kureparki. Need uusehitised lammutati 1977. aastal. Kalmistu on 2008. aastast riiklik ajaloomälestis. Kalmistu jääb Vana-Vändra mõisa südamest linnulennult umbes 600 meetri kaugusele kagusse. Kalmistu on ümbritsetud maakivimüüriga, mis on üsna lagunenud. Säilinud on värava graniitpostid ja sepisvärava vasakpoolne leht. Kalmistuni viib vanalt maanteelt puiestee, millest on alles ainult idapoolne osa. Kalmistul paiknes ka matusekabel, mis on täielikult hävinenud. 1837 – Woldemar Adolph von Ditmar (8. september (vkj 28. august) 1770 – 4. veebruar (vkj 23. jaanuar) 1837) 1852 – Caroline Johanna von Ditmar (sündinud von Kruedener; 11. august (vkj 31. juuli) 1768 – 16. märts (vkj 4. märts) 1852), tema abikaasa Vändra vana kalmistu Ketlin Sirge. "Eesti mõisakalmistud". // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013. Leht 68 Hiie Piirsalu. "Vändra. Kildudest kokku kogutud". 2018. Lk 12–13 Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002 Valdo Praust. "Mõisakalmistud". – Pärnumaa mõisad. Tänapäev. Tallinn 2009. Lk 68 Valdo Praust. "Vana-Vändra mõis (Alt-Fennern)". – Pärnumaa mõisad. Tänapäev. Tallinn 2009. Lk 229 ja 231 Alo Särg. "Vana-Vändra (Alt-Fennern)". – Pärnumaa mõisad ja mõisnikud. Argo. Tallinn 2011. Lk 107–109 Hiie Piirsalu. "Vändra. Kildudest kokku kogutud". 2018. Lk 12–13 Vana-Vändra mõisa kalmistu kultuurimälestiste riiklikus registris Ketlin Sirge. "Eesti mõisakalmistud". // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013
Põhjavee survetase

Põhjavee survetase ehk piesomeetertase ehk piesomeetriline tase (inglise piezometric groundwater level) on maapinnast üles- või allapoole jääv kujuteldav tase, milleni veepind tõuseks survepõhjaveega (või surveta põhjaveega) ühenduses olevas piesomeetris. Põhjavee survetase antakse enamasti mingi rõhtsa võrdlustasandi (nt merepinna) suhtes. EE 7. köide, 1994. Keskkonnasõnaraamat 2004 [1] (vaadatud 11.03.2012)
Vändra vana kalmistu

Vändra vana kalmistu on kalmistu Vändra kihelkonnas Pärnumaal, praeguse haldusjaotuse järgi Vändra alevis Põhja-Pärnumaa vallas Pärnu maakonnas. Kalmistu paikneb Vändra Martini kiriku ümber. Juhan Kaarlimäe, poliitik Mart Kiirats (Mats Mõtslane), kirjanik Mihkel Lüdig, helilooja Jüri Peterson, kooliõpetaja Mart Rahumaa VR II/3, sõjaväelane Ernst Sokolowsky, kirikuõpetaja Lilli Suburg, ajakirjanik ja naisõiguslane Anton Õunapuu, sportlane ja sõjaväelane Vana-Vändra mõisa kalmistu Vändra uus kalmistu "Vändra alev" eestigiid.ee (vaadatud 8. juunil 2011) Vändra vana kalmistu kultuurimälestiste riiklikus registris Vändra vana kalmistu Veljo Ranniku kogus. Muinsuskaitseameti fotokogu
Heruskid

Heruskid olid Weseri ja Elbe vahel 1 sajand eKr – 1 sajand pKr elanud germaani hõim. Sulandusid hiljem sakside ja frankidega. Heruskid asusid tänapäeva Saksamaa loodenurgas, Osnabrücki ja Hannoveri vahelisel alal.
Yvon Riemer

Yvon Riemer (sündinud 5. oktoobril 1970 Strasbourgis Prantsusmaal) on prantslasest Kreeka-Rooma maadleja. Eesti maadlejatest on temaga maadelnud Tõnis Naarits, kes kaotas 1997. aastal EM-il punktidega 0–5. Riemer sai 1992. aastal olümpiamängudel 5. koha ja 2000. aastal 15. koha. Ta on abielus Sophie Pluquet'ga, kes tuli 1995. aastal naiste maadluses maailmameistriks. Yvon Riemer veebisaidil Olympedia (inglise)
Ruhwa jõgi

Ruhwa (ka Luhwa; Ruwa) on jõgi Rwanda ja Burundi piiril. See on Rusizi lisajõgi. Ruhwa jõgi suubub Rusizi jõkke 2 km kaugusel kohast, kus Rusizi jõkke suubub Rubyiro jõgi. Ruhwa jõe lisajõed on Murangazi, Koko, Rwengezi, Kabingo.
Akanyaru

Akanyaru (ka Kanyaru) on jõgi Aafrikas Rwanda ja Burundi piiril. See on Nyabarongo (Nyawarungu) lisajõgi. Akanyaru wetlands
Kongo Vabariigi vapp

Kongo Vabariigi vapp on Kongo Vabariigi riigivapp. Vapp oli kasutusel aastatel 1959–1969 ja uuesti alates aastast 1991. Vapil on kaks elevanti, kes hoiavad lipuvärvides vapikilpi. Lainjas roheline joon kilbil tähistab Kongo jõge, tõrvikut hoidev punane lõvi sümboliseerib vaba rahvast. Kilbi kohal on kuldne kroon riigi prantsuskeelse nimega ning kilbi all lint rahvusliku motoga "Ühtsus, töö, progress". Kongo Vabariigi lipp
Kätelkõnd

Kätelkõnd ehk kätel käimine on inimese liikumine pea alaspidi nii, et keha toetub ainult kätele. Seejuures on jalad täielikult välja sirutatud, harkis, ettepoole kallutatud või muus asendis. Kätelkõnd on akrobaatiline tegevus, mida võidakse kasutada muu hulgas tantsus ja tsirkuses. Kätel kõndimine eeldab võimet kätelseisuks, mis omakorda eeldab küllaldast ülakeha vastupidavust surveks õlavarte kolmpealihasele ja deltalihastele, samuti head tasakaalu ja ruumitunnetust. Kuna keha on kätel kõndimise ajal tagurpidi, siis on vererõhk ajus suurem kui tavaliselt. Kätelkõndi tuleb vilumuse ja vastupidavuse saavutamiseks palju harjutada. Kätelseis ja kätelkõnd õpitakse sageli ära korraga, kuna kätelkõnd aitab säilitada tasakaalu kätelseisuks enne, kui õpitakse ära stabiilne kätelseis. Tasakaalu aitab säilitada ka selja kumeruse varieerimine. Mõned neljajalgsed suudavad kõndida esikäppadel. Näiteks kui skunki rünnatakse, siis tõuseb ta esikäppadele, et pihustada haisev vedelik otse ründaja suunas.
Lugemik

Lugemik on õppeotstarbeliste tekstide kogu. Peamiselt kasutatakse lugemikke keeleõppes, eriti algõpetuse juures lugemise õppimisel. antoloogia krestomaatia õpik
Antoloogia

Antoloogia ehk valimik on valitud tekstide kogu, mis on koostajate poolt koondatud kui teatavat valdkonda esindav parim valim. Antoloogiad võivad esindada näiteks mingi maa kirjandust (nt. luulet, novelle, vm.), või ka mingi teadusharu parimate tekstide valimit. lugemik krestomaatia
Krestomaatia

Krestomaatia on süstemaatiliselt valitud õppeotstarbeliste tekstide kogu mingil erialal või valdkonnas. Krestomaatia on teatud eriala või õppeaine ametlikult tunnustatud või standardseid tekste haarav kogumik. Ühiskonnaõpetuse krestomaatia. Tallinn: Eesti Riiklik Kirjastus, 1964. antoloogia lugemik
Tarzan

Tarzan on Edgar Rice Burroughsi loodud kirjanduslik kangelane, Aafrika džunglis kasvanud laps. Esmalt ilmus ajakirjas aastal 1912, eraldi raamatus 1914. Burroughs 1991. "Tarzan. Ahvide kasvandik" (Järva Teataja raamatukogu) Burroughs 1992. "Tarzani tagasitulek. Tarzani loomad" (Printest) Burroughs 1994. "Tarzan ja sipelginimesed" (Kiir) Burroughs 1994. "Tarzan Pellucidaris" (Stella) Tarzan (film 1999)
Edgar Rice Burroughs

Edgar Rice Burroughs (1. september 1875 – 19. märts 1950) oli ameerika ulme- ja fantaasiaromaanide autor. Tema teoste tuntumad tegelaskujud on Tarzan ja John Carter. "Marsi printsess" – A Princess of Mars, 1917; eesti keeles: Eesti Kirjastus-Ühisuse kirjastus, 1923 "Printsess Thuvia", Heining & Ko 1996 "Raevukas Carter", Heining & Ko 1994 "Sõjajumal Carter", Heining & Ko 1994 "Tarzan" (1. osa), Printest 1991 "Tarzan - ahvide kasvandik", Järva Teataja 1991 "Tarzan - džunglivalitseja", Stella 1994 "Tarzan ja võõrleegion", Stella 1996 "Tarzan ja hullumeelne", Stella 1996 "Tarzan ja kadunud impeerium", Stella 1994 "Tarzan ja keelatud linn", Stella 1996 "Tarzan ja Kuldlõvi", Järva Teataja 1993 "Tarzan ja kullalinn", Stella 1995 "Tarzan ja leopardinimesed", Stella 1995 "Tarzan ja lõvi-inimene", Stella 1995 "Tarzan ja Opari kalliskivid", Järva Teataja 1992 "Tarzan ja sipelginimesed", 1994 "Tarzan Pellucidaris", Stella 1994 "Tarzani džunglijutud", (kahes osas) Stella 1997 "Tarzani metsikud sõbrad", Järva Teataja 1991 "Tarzani otsingud", Stella 1995 "Tarzani poeg", Järva Teataja 1992 "Tarzani tagasitulek", Järva Teataja 1991 "Tarzani tagasitulek. Tarzani loomad", Printest 1992 "Võidutsev Tarzan", Stella "Võimas Tarzan", Stella 1996 "Võitmatu Tarzan", Stella 1994 "Kättesaamatu Tarzan", Järva Teataja 1993 "Kohutav Tarzan", Järva Teataja 1993 "Ajast unustatud", Stella 1996 "Inimkoletised", Stella 1995 "Kadunud kontinent", Stella 1997 "Kaugeima tähe taga", Stella 1996 "Poksija Billy", Järva Teataja 1993 "Suudlus huultel", Stella 1993 "Tagasi kiviaega", Stella 1994 "Koopaneiu", Stella 1997 Edgar Rice Burroughs. Science Fiction Hall of Fame
Maailmameistrivõistlused

Maailmameistrivõistlused (lühemalt: MM-võistlused, MM) on mingitel spordialadel ülemaailmselt korraldatavad regulaarsed võistlused, mille käigus selgitatakse mingiks ajavahemikuks välja selle võistlusala võitja ehk maailma parim, keda nimetatakse maailmameistriks. Kokkuleppeliselt pääsevad maailmameistrivõistlustele riike esindavad sportlased, kvootide ja võistlusreitingute alusel. Mõnel alal peetakse paralleelselt konkureerivaid maailmameistrivõistlusi (näiteks on poksis mitu maailmameistrit väljakuulutavat organisatsiooni jne).
Iludusvõistlus

Iludusvõistlus on traditsiooniliselt võistlus, kus selgitatakse kauneima välimusega inimene. Peale välise ilu võidakse hinnata ka osalejate isikuomadusi, intelligentsust ja oskusi. Tavalisemad on naiste ja tüdrukute iludusvõistlused. Naiste iludusvõistluste võitjaid kutsutakse iluduskuningannadeks. Tähtsamate iludusvõistluste hulka kuuluvad Miss Universum (alates 1952), Miss World (alates 1951) ja Miss International (alates 1960). Eestis on iludusvõistlust Miss Estonia korraldatud alates 1923. aastast. Kuid korraldatakse ka loomade iludusvõistlusi. Kui kasside, koerte ja muude lemmikloomade iludusvõistlused on üsna tavalised, siis nende kõrval kinnitavad kanda ka kariloomade iludusvõistlused. Eesti Tõuloomakasvatajate Ühistu korraldab 1990. aastast kauneima piimalehma valimise konkurssi VISS. Lähis-Idas on populaarsed kaamelite iludusvõistlused. Võita on nii tähtis, et ka loomadele tehakse iluoperatsioone. Saudi Araabias näiteks diskvalifitseeriti 2020. aastal 12 kaamelit iludusvõistluselt Botoxi kasutamise tõttu. Türkmenistani president andis 2011. aastal välja seaduse, mille kohaselt tuleb iga aasta aprillis korraldada hobuste iludusvõistlus. Sellega soovitakse propageerida kohalike ahhal-tekiini tõugu hobuste kasvatamist. Saudi Araabias, Leedus ja Horvaatias on peetud kitsede iludusvõistlusi. Uus-Meremaal ja Eestis Maamessil on korraldatud lammaste iludusvõistlusi. Miss World Miss Universum Missivõistlus Eesti Miss Estonia Global Beauties (12. veebruar 2019). "Meenakshi Chaudhary, Miss India Grand, is Miss Grand Slam 2018!" (inglise). Originaali arhiivikoopia seisuga 13. juuli 2019. Vaadatud 12. november 2019. Lehmade iludusvõistlus – 30. korda valitakse kauneim VISS. Õhtuleht, 28.06.2019. Pille-Riin Saaremets. 12 kaamelit said Botoxi kasutamise tõttu iludusvõistlusel disklahvi Postimees/Lemmik, 17.09.2020. Türkmenistanis tehti hobuste iludusvõistlus kohustuslikuks. Postimees/Lemmik, 08.02.2011.
Stamford Bridge'i lahing

Stamford Bridge'i lahing toimus Stamford Bridge'i külas Yorkshire'is Inglismaal 25. septembril 1066 kuningas Harold Godwinsoni juhitud Inglise armee ja Norra sissetungijate väe vahel, mida juhtisid Norra kuningas Harald Hardrada (vanapõhja keeles Haraldr harðráði) ja Inglise kuninga vend Tostig Godwinson. Verises lahingus langesid nii Hardrada ja Tostig kui ka enamik norrakaist. Ehkki Harold tõrjus Norra sissetungijad tagasi, oli ta võit lühiajaline: ta sai lüüa ja tapeti Hastingsi lahingus vähem kui kolme nädala pärast. Lahingut on tavaliselt kujutatud viikingiaja lõpu sümbolina, ehkki tegelikult kestsid skandinaavlaste ulatuslikud sõjaretked Briti saartele ka järgmistel aastakümnetel, näiteks Taani kuningas Sweyn Estrithson 1069–70 ja Norra kuningas Magnus Paljasjalgne 1098 ja 1102–03.
1990. aasta Kreeka-Rooma maadluse maailmameistrivõistlused

Maailmameistrivõistlused Kreeka-Rooma maadluses 1990 peeti Itaalias Ostias.
Sooviljelus

Sooviljelus ehk sookultuur on maaviljelus soos. Eestis viljeldakse tänapäeval pms madalsoid. Enamasti selleks soo kuivendatakse, soopind valmistatakse ette (toimub kultuurtehniline maaparandus) ning soomulla happelisuse neutraliseerimiseks muld lubjatakse. Sageli lisatakse haritavale mullale ka mitmesuguseid väetisi, eriti fosfor- ja kaaliumväetisi, harvem ka lämmastik- jm väetisi. Sookuivendus EE 8. köide, 1995.
Veevarustus

Veevarustus on abinõude kogum, mille ülesandeks on juhtida tarbijani tarvitamiskõlblik vesi. Veevarustuse tagamiseks rajatakse veevärk. EE 10. köide, 1998.
Veevärk

Veevärk on veevarustusehitiste ja -seadmete kogum, mis on vajalik vee ammutamiseks, töötlemiseks (vajaduse korral), säilitamiseks ja nõutavate omadustega vee juhtimiseks tarbijani. Sõltuvalt otstarbeks eristatakse olme-, tootmis- ja tuletõrjeveevärki. Linnade elanikkonna varustamiseks rajatakse sageli ühisveevärk. Veevärgi põhiosadeks on veehaare, 1. astme pumbajaam, veepuhastusjaam, puhtaveemahuti, 2. astme pumbajaam, veejuhe, veevarustuse välisvõrk, reguleeriv mahuti (nt veetorn), hoonesisend ja veevarustuse välisvõrk. Kanalisatsioon Veevõrk Viimavõrk EE 10. köide, 1998.
Vee pehmendamine

Vee pehmendamine ehk veepehmendus on vee kareduse vähendamine, mis seisneb kaltsiumi- ja magneesiumiioonide sisalduse vähendamises. Peamised vee pehmendamise meetodid on termiline, keemiline (sh reagentmenetlus ja ioonivahetus) ja termokeemiline meetod. Kõige tõhusamaks meetodiks peetakse ioonivahetusmeetodit, mis võimaldab veest peaaegu kõik kaltsiumi- ja magneesiumiühendid kõrvaldada. Ainet, mis vähendab vee karedust, nimetatakse veepehmendiks. Vee karedus Vee magestamine EE 8. köide, 1995.
David Saldadze

David Tengizovitš Saldadze (Давид Тенгізович Салдадзе, sündinud 15. veebruaril 1978) on Usbekistani esindav maadleja. Olümpiamängudel on ta võistelnud Ukraina ja Usbekistani võistkonnas. Ta on osalenud kolmedel olümpiamängudel (2000 – 2. koht, 2004 – 16. koht, 2008 – 14. koht). Saldadze on juunioride vanuseklassis neljakordne Euroopa meister ja korra tulnud maailmameistriks. Tal on vend Georgi Saldadze. Eesti maadlejatest on temaga maadelnud Richard Karelson, kes kaotas 2002. aastal EM-il punktidega 0-6, ja Vello Pärnpuu kes, kaotas 1998. aasta MM-il punktidega 0-9. David Saldadze veebisaidil Olympedia (inglise)
Georgi Saldadze

Georgi Tengizovitš Saldadze (Георгій Тенгізович Салдадзе, sündinud 21. märtsil 1973) on Ukrainat esindav maadleja. Olümpiamängudel on ta võistelnud kaks korda (1996 – 7. koht, 2000 – 6. koht). Saldadze on juunioride vanuseklassis tulnud Euroopa meistriks ja maailmameistrivõistlustel saanud hõbemedali. Tal on vend David Saldadze. Eesti maadlejatest on temaga võistelnud Helger Hallik, kes maadles 1990. aastal NSV Liidu juunioride meistrivõistlustel temaga viiki (parema tabeli seisuga Saldadze võitis kuldmedali ja Hallik pronksmedali) ja 1998. aasta EM-il, kus Hallik kaotas punktidega 0–1. Georgi Saldadze veebisaidil Olympedia (inglise)
Kuivdestillatsioon

Kuivdestillatsioon ehk kuivdestilleerimine on tahke materjali kuumutamine, et saada vedelad ja/või gaasilised (võivad edasi kondenseeruda) saadused. Seal toimub suurte orgaaniliste molekulide lagunemine väiksemateks ja lagusaaduste kogumine (võrdluseks: destillatsioonil lähtematerjal ei lagune). Enamasti tähendab kuivdestillatsioon ehk utmine ehk poolkoksistamine lenduvaid komponente sisaldavate tahkekütuste (turvas, pruunsüsi, põlevkivi) kuumutamist õhu juurdepääsuta temperatuurini 500–550 °C. Protsessi eesmärk on tahke jäägi (poolkoksi) või tõrva (põlevkivi puhul nimetatakse seda põlevkiviõliks) saamine, kõrvalsaadusena tekivad uttegaas ja uttevesi. Erinevalt koksistamisest muutuvad lenduvad ained utmisel pürolüüsireaktsioonide tagajärjel vähe. Utetava kütuse kuumutamise viisi järgi eristatakse välis- ja siseküttega utteseadmeid. Kuivdestillatsiooniks on nimetatud (Paul Kogerman) ka tõrvaajamist okaspuude puidust. Seejuures tõrv väljutatakse tõrvaahju allosast vedela, mitte gaasilise saadusena, seejuures eraldub ka lenduvaid saadusi nagu tärpentin, äädikhape, puupiiritus. Lagunemisreaktsioon Puidutõrv
Johannes Salu

Johannes Salu (9. november 1899 Kudina vald – 25. oktoober 1954 Montréal) oli Eesti sõjaväelane (vanemveebel). Ta osales vabatahtlikuna Vabadussõjas, teenis rahu ajal Sõjaministeeriumis sõjakohtu juures vanemkirjutajana. Oli Sõjaministeeriumi allohvitseride kogu ja Vabariigi Allohvitseride Keskkogu esimees. Johannes Salu osales ka Teises maailmasõjas, taandus Saksamaale, kust rändas 1949. aastal Kanadasse. Osales Montréali koguduses ja Montreali Eesti Võitlejate Ühingus, suri südamehaigusse. Ta maeti 28. oktoobril 1954 Hawtorn Dale'i metsakalmistule, matusetalituse pidas Karl Raudsepp. Johannes Salu †. Võitleja, november 1954, nr. 11, lk. 7.
Anton Grasser

Anton Grasser (3. november 1891 Bossdorf – 3. november 1976 Stuttgart) oli Saksa sõjaväelane (jalaväekindral). Teise maailmasõja ajal teenis ta Eestis. 21. novembril 1954 valiti ta Saksa-Eesti sõprusühingu esimeheks.
Erich Kern

Erich Kern (tegelikult Erich Knud Kernmayr; 27. veebruar 1906 – 13. september 1991) oli Austria ajakirjanik ja kirjanik. Robert Raid. Meie sõber Erich Kern. Võitleja, detsember 1954, nr. 12, lk. 7.
Juhan Kattai

Juhan Kattai VR II/3 (15. november 1898 Otepää – 22. august 1955 Perth) oli eesti sõjaväelane. Ta osales Esimeses maailmasõjas ja Scouts pataljoni koosseisus Vabadussõjas. Rahu ajal oli Juhan Kattai korstnapühkija ning tuletõrje lendsalga pealik. Alates 1949. aastast elas ta Austraalias. Juhan Kattai †. Võitleja, september 1955, nr. 9, lk. 6.
Karl Tiit

Karl Heinrich Tiit (aastani 1935 Karl Heinrich Tiedt; 5. juuli 1906 Tartu – 18. detsember 1942 Solikamsk) oli eesti vaimulik. Ta lõpetas aastal 1927 Hugo Treffneri Gümnaasiumi. Aastatel 1927–1933 õppis ta Tartu Ülikooli usuteaduskonnas, kaitses aastal 1934 tööga "Kiriklik noorsootöö Eestis I. Kirikliku noorsootöö areng Eestis iseseisva noorsootöö sekretariaadi loomiseni." mag theol väitekirja. Akadeemiliselt kuulus ta Üliõpilasseltsi Liivika Prooviaastal oli ta Ülikooli koguduses. Ordineeriti 3. juunil 1934 õpetajaks. Ta oli aastal 1928 "Pühapäevalehe" talituse juht. Aastatel 1929–1931 oli ta koduõpetaja, aastatel 1931–1935 oli ta Hugo Treffneri Gümnaasiumi õpetaja. Aastatel 1935–1939 oli ta EELK Kirikliku Noorsootöö peasekretär; ta toimetas aastast 1935 "Noorte Juhti", aastast 1936 "Laste Sõpra", aastast 1937 "Pühapäevakooli" toimetaja. Aastal 1937 oli ta ka Tallinna Õpetajate Seminari usuõpetaja. Aastatel 1939–1941 oli ta Tallinna Peeteli koguduse õpetaja. Karl Tiit arreteeriti NKVD poolt 1. juunil 1941, tribunal mõistis ta surma mahalaskmise läbi. Ta hukati Permi oblasti Solikamski kinnipidamiskohas Usollagis 18. detsembril 1942. Album Academicum Universitatis Tartuensis 1918–1944. II, lk. 476 Album Academicum Universitatis Tartuensis 1918-1944
Aukjuhtivus

Aukjuhtivus on pooljuhtide elektrijuhtivus, kus laengukandjateks on augud – elektronide poolt hõivamata olekud aatomite valentsitsoonis. Pooljuhile välise elektrivälja rakendamisel hakkavad augud liikuma elektronide liikumisele vastassuunas, kusjuures see toimu valdavalt valentsitsoonis. Tegelikult liiguvad aukjuhtivusega pooljuhis elektronid, täites välise elektrivälja mõjul järgemööda aatomite kovalentsidemetes vabaks jäänud kohti ‒ auke. Tulemusena kanduvad augud edasi elektronidele vastassuunas ning nende sellist liikumist võib vaadelda kui positiivse laengu liikumist. Aukjuhtivuse mõiste kasutamine hõlbustab pooljuhtseadiste töö kirjeldamist. Tsooniteooria pn-siire
1987. aasta Kreeka-Rooma maadluse maailmameistrivõistlused

1987. aasta Kreeka-Rooma maadluse maailmameistrivõistlused toimusid Prantsusmaal Clermont-Ferrandis.
Tuhalaane vald (Paistu kihelkond)

Tuhalaane vald (saksa keeles Gemeinde Tuhhalane) oli vald Paistu kihelkonnas Viljandimaal. Vallamaja asus Tuhalaane külas. 1. aprillist 1939 arvati valla maa-ala uue Tuhalaane valla koosseisu. Tuhalaane vallas on sündinud kirjanik Ants Saar, poliitikud Jaan Tomp ja Voldemar Telling, sõjaväelane Victor Mutt, põllumajandusteadlane Jaak Ümarik, õpetaja August Mutt, juristid Augustin Müristaja ja Johannes Sonin. Tuhalaane valla aukodanik oli Ants Piip. Maa-ameti kaardirakendused Prof. A. Piip Tuhalaane aukodanikuks. Rahvaleht, 21. märts 1939, nr. 68, lk. 3.
MBLAQ

MBLAQ (korea keeles 엠블랙; täisnimega Music Boys Live in Absolute Quality – eesti keeles 'muusikapoisid, kes elavad absoluutses kvaliteedis') on viieliikmeline Lõuna-Korea ansambel, mille lõi Lõuna-Korea meelelahutaja Rain agentuuris J.Tune Camp. Ansambli liikmed olid Seungho, G.O, Lee Joon, Thunder ja Mir. Debüütetteaste tehti 2009. aasta 9. oktoobril kontserdil "Rain's Legend of Rainism". 2009. aasta 14. oktoobril avaldati debüütsingel "Just BLAQ", mis vallutas erinevaid Korea edetabeleid. Esimene album "Y" ilmus 2010. aasta 19. mail ja 10. jaanuaril aastal 2011 avaldas MBLAQ oma esimese stuudioalbumi "BLAQ Style". 16. detsembril 2014 teatasid Lee Joon ja Thunder, et lahkusid MBLAQ-i koosseisust. Pärast 2015. aastat pole MBLAQ enam tegutsenud. "Rain's MBLAQ Makes Broadcasting Debut". The Korea Times (inglise keeles). 15. oktoober 2009. Vaadatud 18. august 2022.{{netiviide}}: CS1 hooldus: tundmatu keel (link) "Lee Joon and Cheon Dung Release Official Statement on Ending Promotions as MBLAQ". Mwave (inglise keeles). 16. detsember 2014. Originaali arhiivikoopia seisuga 16. detsember 2014. Vaadatud 18. august 2022.{{netiviide}}: CS1 hooldus: tundmatu keel (link)  MBLAQ – pildid, videod ja helifailid Wikimedia Commonsis